21/04/2016 | Administración LocalMunicipal
A Coruña
Servizo de Persoal
Bases para a provisión polo sistema de libre designación do posto de xefe Servizo de Infraestructuras, aprobadas pola concelleira delegada de Facenda e Administración, por delegación da Xunta de Goberno Local, de data 30 de marzo de 2016

Constitúe obxecto da presente convocatoria a provisión, polo sistema de libre designación, dun posto de traballo de Xefe de Servizo do Concello da Coruña. Este posto está reservado a funcionarios de carreira do subgrupo A1, de Escalas ou Corpos pertencentes á Administración Xeral, Especial ou da escala de funcionarios de administración local con habilitación de carácter nacional, e de conformidade co contido e características recollidos na vixente relación de postos de traballo: - Corporación: Concello da Coruña - Denominación dos postos que se convocan: · Xefe de Servizo de Infraestruturas (IE0000) As características dos citados postos son as seguintes: a) O posto citado atópanse recollidos na Relación de Postos de Traballo deste Concello. b) O complemento de destino asignado aos devanditos postos é o correspondente a nivel 28. c) O sistema de provisión é o de libre designación. d) O complemento específico anual fixado para o ano 2016 é de 30.859,84 €. Poderán concorrer á convocatoria os funcionarios de carreira de calquera Administración Pública do subgrupo A1 de clasificación, de escalas ou corpos pertencentes á Administración Xeral, á Administración Especial ou a escala de funcionarios de administración local con habilitación de carácter nacional, de acordo co establecido no art.101 da Lei 7/1985, reguladora de bases do Réxime Local e o disposto na Relación de Postos de Traballo do Excmo. Concello da Coruña. As instancias solicitando tomar parte no proceso selectivo dirixiranse ao Sr. Alcalde e presentaranse no Rexistro Xeral do Concello debidamente cumprimentadas, durante o prazo de quince días hábiles contados desde o seguinte ao da publicación do anuncio da convocatoria no Diario Oficial de Galicia. Poderán así mesmo remitirse na forma determinada na Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común. No caso de que un mesmo solicitante optase a dous ou máis postos de traballo dos anunciados, deberá formular petición independente por cada un deles, indicando a orde de preferencia en que os mesmos se soliciten. Á instancia acompañarase inexcusablemente. - Fotocopia do DNI - Un “curriculum vitae”. A devandito curriculum deberá acompañarse os documentos xustificativos dos meritos que se aleguen, mediante certificacións ou fotocopias compulsadas, pois non serán valorados aqueles que non queden debidamente acreditados, en todos os seus extremos, dentro do prazo de presentación de instancias. A convocatoria será resolta pola concelleira delegada de Persoal, por delegación da Xunta de Goberno Local de data 19 de xuño de 2015, ao tratarse de postos que se prové polo sistema de libre designación, valorando a experiencia profesional e a formación acreditada. Así mesmo, a resolución motivarase con referencia ao cumprimento por parte de cada un dos candidatos elixidos dos requisitos e especificacións contidos nesta convocatoria. Se algún dos nomeamentos recae nun funcionario de carreira pertencente a outra administración pública, requirirase informe desta. De non emitirse o mesmo no prazo de quince días naturais, considerarase favorable, de conformidade co previsto no artigo 54.1 do Regulamento Xeral de ingreso do persoal ao servizo da Administración Xeral do Estado e de provisión de postos de traballo, aprobado por Decreto 364/1995 de 10 de marzo. Esta convocatoria e a súa resolución publicaranse nos Boletíns Oficiais correspondentes, podendo ser declarada deserta se ningún dos candidatos alcanzase o nivel suficiente para o posto, a xuízo do órgano competente. Contra a presente resolución, que esgota a vía administrativa, poderán os interesados interpoñer recurso de reposición ante a Xunta de Goberno Local, no prazo dun mes, contado a partir do día seguinte ao da publicación do anuncio no Diario Oficial de Galicia, de conformidade co establecido na Lei 30/1992 de 26 de novembro de réxime xurídico das Administracións Públicas e Procedemento Administrativo Común, segundo a redacción dada pola Lei 4/1999 de 13 de xaneiro, ou recurso contencioso-administrativo ante o Xulgado Contencioso-Administrativo da Coruña, no prazo de dous meses desde a citada data. A Coruña, 30 de marzo de 2016 A XUNTA DE GOBERNO LOCAL, P. D. A Concelleira de Facenda e Administración. Eugenia Vieito Blanco.